Marikan . D tabrat iyi-d-uznen akken ad iliɣ di temlilt tagraɣlant n yimejjayen di Marikan. Mi fukkeɣ i yellan deg-s, walaɣ ɣer taggara isem n Masi At Waɛmer .Masi, d netta i d aselway n tesqamut n yimejjayen di tmurt n Marikan. Dɣa uzenɣ-as tabrat imi yegdel ubrid n tdukkli nneɣ segmi d-unageɣ ɣer Fransa. Ha-tt-a tebrat iyi-d-yerra : « Azul a Meẓyan. Ncallah ad tiliḍ tgerrzeḍ. Amek i ak-gan wussan ? Ma d nekk, ğğiɣ irebbi n tmurt-iw maca ad n-uɣaleɣ ɣur-s. Xas ğğiɣ-tt , ur ğğiɣ imuḍan-is. S kra n umuḍin yuḍnen uzneɣ-as idrimen. Llan ula d wid d-uwiɣ sejjiɣ-ten dag-i di Marikan. Ass-a, aql-i la tt-nadiɣ asafar i wațțan n tizeḍt (ssker).Yerna ma yebɣa Rebbi, ufiɣ-t-id. » 45